CELEX: 62012TN0203
Language: el
Date: 2012-05-16 00:00:00
Title: Υπόθεση T-203/12: Προσφυγή της 16ης Μαΐου 2012 — Alchaar κατά Συμβουλίου

21.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/24
            
         Προσφυγή της 16ης Μαΐου 2012 — Alchaar κατά Συμβουλίου
   (Υπόθεση T-203/12)
   2012/C 217/52
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Mohamad Nedal Alchaar (Alep, Συρία) (εκπρόσωπος: A. Korkmaz, δικηγόρος)
   
      Καθού: Ευρωπαϊκό Συμβούλιο
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει, καθ’ ο μέρος οι πράξεις αυτές αφορούν τον προσφεύγοντα:
               
                           —
                        
                        
                           τον εκτελεστικό κανονισμό 1244/2011, της 1ης Δεκεμβρίου 2011,
                        
                     
                           —
                        
                        
                           την απόφαση 2011/782/ΚΕΠΠΑ, όπως αυτή συμπληρώθηκε και τροποποιήθηκε μέχρι σήμερα, ιδίως από την εκτελεστική απόφαση 2012/37/ΚΕΠΠΑ, την απόφαση 2012/122/ΚΕΠΠΑ, την εκτελεστική απόφαση 2012/172/ΚΕΠΠΑ και την απόφαση 2012/206/ΚΕΠΠΑ,
                        
                     
                           —
                        
                        
                           τον κανονισμό 36/2012 του Συμβουλίου της 18ης Ιανουαρίου 2012, όπως αυτή συμπληρώθηκε και τροποποιήθηκε μέχρι σήμερα, ιδίως από τον εκτελεστικό κανονισμό 55/2012, τον κανονισμό 168/2012 και τον εκτελεστικό κανονισμό 266/2012,
                        
                     
                           —
                        
                        
                           κάθε μελλοντική πράξη που θα τροποποιήσει ή θα συμπληρώσει την απόφαση 2011/782/ΚΕΠΠΑ και τον κανονισμό 36/2012 του Συμβουλίου,
                        
                     
         
               —
            
            
               να ακυρώσει την απόφαση του Συμβουλίου που περιλαμβάνεται στην από 16 Μαρτίου 2012 ανακοίνωσή του η οποία απευθύνεται στον προσφεύγοντα, στο μέτρο που διατηρεί την εγγραφή τους στους επίδικους καταλόγους,
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, ο προσφεύγων προβάλλει δύο λόγους ακυρώσεως.
   
               1)
            
            
               Ο πρώτος λόγος ακυρώσεως αντλείται από παραβίαση των θεμελιωδών δικαιωμάτων και των διαδικαστικών εγγυήσεων, ιδίως δε του δικαιώματος ακροάσεως, των δικαιωμάτων άμυνας, της υποχρεώσεως αιτιολογήσεως και της αρχής της αποτελεσματικής δικαστικής προστασίας, κατά το μέτρο που ο προσφεύγων δεν έλαβε επίσημη κοινοποίηση σχετικά με την αναγραφή του ονόματός του στον κατάλογο των προσώπων στα οποία επιβλήθηκαν κυρώσεις και κατά το μέτρο που οι παρατιθέμενοι στις προσβαλλόμενες πράξεις λόγοι της αναγραφής του στον κατάλογο δεν επαρκούν, προκειμένου να δικαιολογήσουν τις κυρώσεις.
            
         
               2)
            
            
               Ο δεύτερος λόγος ακυρώσεως αφορά προσβολή του δικαιώματος ιδιοκτησίας και της οικονομικής ελευθερίας.